Roland Wöller

Prof. Dr. Roland Wöller (* 19. julija 1970 w Duisburgu) je němski wysokošulski wučer a politikar Křesćansko-demokratiskeje unije Němskeje (CDU). Wón bě wot lěta 1999 zapósłanc sakskeho krajneho sejma a wot 18. decembra 2017 nutřkowny minister Sakskeje, najprjedy w kabineće Kretschmer I a wot 20. decembra 2019 hač do 22. aprila 2022 w kabineće Kretschmer II.

Do toho bě wón hižo mjez 2007 a 2012 najprjedy jako statny minister za wobswět a ratarstwo a wot 2008 jako minister za kultus a sport čłon sakskeho knježerstwa pod Stanisławom Tilichom. 20. měrca 2012 bě ze zastojnstwa wotstupił, přetož nochcyše kubłanskopolitiski kurs knježerstwa − zwjazany z financnymi skrótšenjemi − dale zamołwjeć.

Promowowany ludowy hospodar bu 2009 jako direktny kandidat swojeje strony we wólbnym wokrjesu 41 (Weißeritzkreis 1) z 47,7 % hłosow woleny. Při wólbach 2014 dósta 45,1 %.

Wón je ewangelski, ženjeny a bydli we Freitalu.

 Wotkazaj 
 Oficielna webstrona


Kategorija:Zapósłanc sakskeho krajneho sejma
Kategorija:Čłon CDU
Kategorija:Rodź. 1970
Kategorija:Muž
Kategorija:Krajny minister (Sakska)
Kategorija:Politikar (21. lětstotk)